Hvis du har et Apple One-familie­abonnement, kan du dele alle de inkluderede Apple-tjenester med op til fem medlemmer af din familie via Familiedeling, uden at du behøver at dele din adgangs­kode med dem (Familiedeling kører ikke auto­matisk, så du skal indstille det). Og Apple TV+ og Apple Arcade inkluderer altid Familiedeling, også hvis du har Apple One-abonnementet for enkeltpersoner. Familiedeling og iCloud+ fungerer lidt anderledes end de andre tjenester. Tryk eller klik her for at læse mere. Alle familie­medlemmer har privat adgang til alle de delte tjenester på tværs af alle deres enheder. De kan ikke se hinandens aktivitet og har ikke adgang til andres private dokumenter og filer.